ዝብል ሕቶ ግና ይለዓል ኣሎ። ኣብ ሓደ ሃገር እናሰርሑን ግብሪ እናኸፈሉን ከመይ ኣቢሉ ኣፈላላይ ክህሉ ይግባእ ዝብል ርእይቶ ዝህቡ ብዙሓት'ዮም። ኣብ ናይ ብሕታዊ ትካላት ዘለዋ ደቂ ኣንስትዮ ብዝምልከት፡ ኣብ ሚኒስቴር ህጻናትን ደቂ ኣንስትዮን ዳይርክቶሬት ዳይሬክተር ሕጊ ኣይተ ደረጀ ተክይበሉ፡ ኣብ ናይ ዉልቀ ዓዉድን ካብ ናይ መንግስቲ በጀት ወጻኢ ዝመሓደሩን ኣወዳድባታት ልምዓት ዘሎ ርክብ፡ ኣስራሕን ሰራሕን ዝምልከት ካልእ ኣዋጅ ከምዘሎ ብምግላጽ፡ እቲ ኣዋጅ ተመሓይሹ ተመሳሳሊ ዉጽኢት ከምዝህሉ ገሊጾም። "ኣዋጅ ኣስራሕን ሰራሕተኛን ይመሓየሽ'ዩ ዘሎ። ወሊድ ጓል ኣንስተይቲ ወለዶ ናይ ምትካእ ሓላፍነት ትፍጽመሉ ተፈጥሮኣዊ ነገር'ዩ። ስለዝኾነ፡ ክሳብ ሕዚ ዝነበረ ነገር'ዉን ተመሳሳሊ'ኳ እንተኾነ፡ ተመሳሳሊ ፖሊሲ ክህሉ'ዩ ተባሂሉ ትጽቢት ይግበር" ኢሎም ኣይተ ደረጀ። ይኹን'ምበር፡ ምምሕያሽ ኣዋጅ ኣብ ናይ ዉልቀ ዓዉዲ ዘለዋ ደቂ ኣንስትዮ ዝምልከት ኣብ ኸይዲ'ዩ ዘሎ። ኣይተ ደረጀ ከምዝብሉዎ፡ ኣብዚ ሕዚ እዋን እቲ ሚኒስቴር ይዝቲ ኣሎ፡ እንትኾነ፡ ኣብዚ ክለዓል ዝኽእል መዓዝ ይጸድቕ ዝብል'ዩ። እቲ ኣዋጅ ኣብያተ ጽሕፈት መንግስቲ፡ ህጻናት ዝጸንሑሎም ከባብታት ከዳልዋ ድማ ይድንግግ። ኣብዚ ጉዳይ ዘዘራረብናየን ኣደታት፡ ነቲ ዉሳነ ብምንኣድ፡ 6 ወርሒ ጡብ ምጥባው ምስ ዝብል ግና ሕዚ'ዉን እቲ ፍቓድ ወሊድ ክመሓየሽ ከምዘለዎ ይዛረባ። ፕረዚደንት ማሕበር ሓካይም ጥንስን ማህጸንን ኢትዮጵያ ዶክተር ደረጀ ንጉሰ፡ ምስ ምጥባው ጡብን ድሕሪ ወሊድ ምጥንካርን ተዛሚዱ፡ እቲ ማሕበር ፍቓድ ወሊድ ይናዋሕ ዝብል ከምዝድግፍ ይገልጹ። ብኣንጻሩ፡ ኣብታ ሃገር ብዘሎ ቑጠባዊ ዓቕሚ፡ ፍቓድ ወሊድ ካብዚ ንላዕሊ ምዉሳኽ ዕድል ምቑጻር ደቂ ኣንስትዮ ከጉድሎ ይኽእል እዩ ዝብል ርእይቶ ዘለወን ደቂ ኣንስትዮ ኣለዋ። ኣብ ማሕበራዊ ድሕረ ገጽ ፌስቡክ ደቂ ኣንስትዮ ዝጥምቱ ጉዳያት እትጽሕፍ ቤተልሄም ነጋሽ፡ ፍቓድ ወሊድ ክናዋሕ ኩነታት ቑጠባን ኣረኣእያ ኣስራሕትን ኣብ ግምት ክኣቱ ኣለዎ ትብል። "ፈለማ፡ እቲ ማሕበረሰብ ቖልዓ ምዉላድ፡ ዘርኢ ምትካእ ከምዝኾነ ተገንዚቡ፡ ብምኽንያት ወሊድ ኣብ ልዕሊ ደቂ ኣንስትዮ ዝፍጠር ጽልዋ ንምክፋል ፍቃደኛ ክኸዉን ኣለዎ። ትካላት፡ ፍቓድ ወሊድ እንትህቡ፡ መጻኢ ወለዶ ይሕብሕቡ ምህላዎም ክፈልጡ ኣለዎም" ትብል። ጋዜጠኛ ነበር ሮዝ መስቲካ፡ ናይ መጀመርያ ውላዳ ክትወልድ እንከላ ስራሕ ጠጠዉ ኣቢላ ነይራ። ፍቓድ ወሊድ 6ተ ወርሒ ክኸዉን ኣለዎ ክትብል፡ ኣብ ማሕበራዊ ድሕረ ገጻት ምልዕዓል ክትገብር ዝጸንሐት ኾይና፡ ሕዚ፡ እቲ ኣዋጅ ምምሕያሹ ኣሐጒሱዋ'ዩ። "ሽዱሽተ ወርሒ ይኹን ንብል፡ ሽዱሽተ ወርሒ ንምጥባውን እኹል ዕረፍቲ ክትገብርን'ዩ። ይኹን'ምበር፡ እዚ ሕዚ ተገይሩ ዘሎ ወሰኽ ሓደ ወርሒ ግና ቐሊል ኣይኮነን" ኢላ። ኣብቲ ፈላማ፡ ኣዋጅ ስራሕተኛታት መንግስቲ፡ ብመሰረት ኣዋጅ 515/1999 ፍቓድ ወሊድ ሰለስተ ወርሒ ነይሩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
